જામિયા મિલીયાની હોસ્ટેલમાં પચાસ મુસ્લિમો ફસાયા હતા અને તેમના પર હુમલો થવાની શકયતા હતી. સરદાર પટેલે પોલીસ કુમકની મદદથી તેમને સલામત સ્થળે પહોંચાડયા હતા. આ વિધાર્થીઓમાં આણંદના એક મુસ્લિમ યુવક હતા. સન ૨૦૦૬માં આણંદના એક કાઉન્સિલર અને ઉપરોકત બનાવવાળા યુવકના પુત્રે ખુદ મને આ વાત કહી હતી. તેમનું નામ વિસરાઇ ગયું છે. સરદાર પટેલ માટે કે તેમના નામે કામ કરતી સંસ્થાઓએ આવી ઘણી બધી છુપાયેલી હકીકતો બહાર લાવવી જરૂરી છે. સરદાર પટેલ મનુવાદી હિંદુવાદી હતા માટે દલિતોના અને અનામતના વિરોધી હતા એવી વાત પણ ઘણીબધી વાર કરવામાં આવે છે."